CELEX: 32010R0731
Language: lv
Date: 2010-08-11
Title: Komisijas Regula (ES) Nr. 731/2010 ( 2010. gada 11. augusts ) par atsevišķu preču klasifikāciju kombinētajā nomenklatūrā

14.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 214/2
            
         KOMISIJAS REGULA (ES) Nr. 731/2010
   (2010. gada 11. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz to vai pievieno tai kādus papildu nodalījumus un ir izveidota ar īpašiem Savienības noteikumiem, lai piemērotu tarifus vai citus pasākumus, kas saistīti ar preču tirdzniecību.
            
         
               (3)
            
            
               Pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar 2. ailē norādītajiem KN kodiem atbilstīgi 3. ailē izklāstītajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādītajiem KN kodiem.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 11. augustā
      
         
            Komisijas vārdā, priekšsēdētāja vārdā –
         
            Komisijas loceklis
         
         Štefan FÜLE
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Videoakustiska instalācija, kas pamatā sastāv no šādiem komponentiem:
                              
                                          —
                                       
                                       
                                          10 universālo cipardisku (DVD) atskaņošanas iekārtas,
                                       
                                    
                                          —
                                       
                                       
                                          10 projektori, kuros izmantota matricas šķidro kristālu displeju (LCD) tehnoloģija un kuri var arī attēlot ciparu informāciju, ko ģenerē automātiskās datu apstrādes iekārta,
                                       
                                    
                                          —
                                       
                                       
                                          10 atsevišķi autonomas darbības skaļruņi, kas iemontēti to korpusos, un
                                       
                                    
                                          —
                                       
                                       
                                          20 universālie cipardiski (DVD), kuros ierakstīti “modernās mākslas” darbi attēlu un skaņas pavadījuma veidā.
                                       
                                    Videoatskaņošanas iekārtu, projektoru un skaļruņu ārējo apveidu, nemainot to funkcijas, ir pārveidojis mākslinieks, lai tie izskatītos kā “modernās mākslas” darbi.
                              Instalācija tiek uzrādīta izjaukta.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8521 un 8521 90 00, 8528, 8528 69 un 8528 69 10, 8518 un 8518 21 00 un 8523, 8523 40 un 8523 40 51 aprakstu.
                  Klasifikācija pozīcijā 9703 00 00 pie skulptūrām ir izslēgta, jo ne kāds no instalācijas atsevišķajiem elementiem, ne visa instalācija samontētā veidā nav uzskatāma par skulptūru. Mākslinieks komponentus ir mazliet pārveidojis, taču pārveidojumi neietekmē to iepriekšējās funkcijas, kas ir tādas kā XVI sadaļas precēm. “Moderno mākslu” rada DVD ierakstītais saturs kopā ar instalācijas komponentiem.
                  Videoakustiskā instalācija nav salikta prece, jo tā drīzāk sastāv no atsevišķiem komponentiem, un nav prece, kas paredzēta mazumtirdzniecībai komplektu veidā 3.b) vispārīgā noteikuma nozīmē. Līdz ar to instalācijas komponenti ir klasificējami atsevišķi.
                  Atskaņošanas aparatūra tādēļ ir klasificējama ar KN kodu 8521 90 00, projektori – ar KN kodu 8528 69 10, skaļruņi – ar KN kodu 8518 21 00 un DVD – ar KN kodu 8523 40 51.
               
            
                  
                              2.
                           
                           
                              T. s. “gaismas instalācija”, kas sastāv no 6 apļveida luminiscences spuldzēm un 6 plastmasas apgaismes piederumiem.
                              To ir projektējis mākslinieks, un tā darbojas saskaņā ar mākslinieka sniegtajiem norādījumiem. Tā ir domāta izstādīšanai galerijā, piestiprinot pie sienas.
                              Piederumi ir atsevišķi cits no cita un ir domāti uzstādīšanai vertikāli.
                              Spuldzes ir ievietojamas piederumos, veidojot divus mainīgus baltās krāsas toņus.
                              Izstrādājums tiek uzrādīts izjaukts.
                           
                        
               
                  9405 10 28
               
               
                  Klasifikācija noteikta, ievērojot kombinētās nomenklatūras 1., 2.a un 6. vispārīgo interpretācijas noteikumu un KN kodu 9405, 9405 10 un 9405 10 28 aprakstu.
                  Klasifikācija pozīcijā 9703 00 00 pie skulptūrām ir izslēgta, jo “mākslas darbs” ir nevis instalācija, bet tās veikto darbību rezultāts (gaismas efekts).
                  Klasifikācija pozīcijā 9705 00 00 ir izslēgta, jo instalācija nav kolekcijas priekšmets, kas izraisa interesi no vēstures viedokļa. Tai ir pozīcijas 9405 apgaismes piederumu īpašības.
                  Tāpēc izstrādājums klasificējams ar KN kodu 9405 10 28 kā sienas apgaismes piederums.